《泛歙溪用老杜诗青惜峰峦过为韵 其四》
宋代·胡舜陟

草木纷纷落，江山正薄寒。云藏桐子宅，波急沈郎滩。

回首家林远，多愁革带宽。青枫知客恨，涂血点林峦。

作者简介：胡舜陟 (1083～1143) 字汝明，晚年自号三山老人，徽州绩溪（今安徽绩溪）人，胡仔之父。大观三年进士。历官监察御史、御史、集英殿修撰、庐州知府、广西经略使，为秦桧恶，受诬下狱死。